Marija Anna Gomesa

Marija Anna Gomesa (; dzimusi  Kalkutā) ir Indijas starptautiskā lielmeistare (2008).

Biogrāfija 
Daudzkārtējā Pasaules jauniešu šaha čempionāta dalībniece dažādās meiteņu vecuma grupās, kuros labāko rezultātu sasniegusi 2006. gadā Batumi, kad U18 vecuma grupā izcīnījusi bronzas medaļu. Vairākkārt uzvarējusi Āzijas jauniešu šaha čempionātos dažādās meiteņu vecuma grupās: U16 (2004, 2005), U20 (2006, 2007, 2008). Trīs reizes pēc kārtas uzvarējusi Indijas sieviešu šaha čempionātos (2011, 2012, 2013). 2012. gadā Hošiminā izcīnījusi otro vietu Āzijas individuālajā šaha čempionātā sievietēm. Piedalījusies 2015. gada Pasaules šaha čempionātā sievietēm pēc izslēgšanas sistēmas Sočos, kurā 1. kārtā zaudējusi Tatjanai Kosincevai.

2023. gada jūnijā Almatī izcīnījusi sudraba medaļu Āzijas individuālajā šaha čempionātā sievietēm.

Pārstāvējusi Indiju lielākajos komandu šaha turnīros:
 Pasaules šaha olimpiādēs piedalījusies 4 reizes (2006-2008, 2012-2014). Individuālajā vērtējumā izcīnījusi sudraba (2008) medaļu;
 Pasaules komandu šaha čempionātā piedalījusies 3 reizes (2009, 2013-2015). Individuālajā vērtējumā izcīnījusi bronzas (2013) medaļu;
 Āzijas komandu šaha čempionātos sievietēm piedalījusies 4 reizes (2005, 2009-2014). Komandu vērtējumā izcīnījusi 3 sudraba (2005, 2012, 2014) medaļas. Individuālajā vērtējumā izcīnījusi sudraba (2005) un bronzas (2014) medaļas.

Par panākumiem turnīros FIDE 2005. gadā viņai piešķīrusi starptautiskās meistares (WIM), bet 2008. gadā - starptautiskās lielmeistares (WGM) nosaukumu.

Atsauces

Ārējās saites 

1989. gadā dzimušie
Rietumbengālē dzimušie
Indijas šahisti